smcproject/ml-wiki-sentences huggingface dataset:
പരമ്പരാഗതമായി ഡിങ്കകൾ അനിമിസ്റ്റിൿ മത വിശ്വാസികളാണ്.
ഈയിടെയായി മിഷനറിമാരുടെ പ്രവർത്തന ഫലമായി പല ഡിങ്കകളും ക്രിസ്തുമത വിശ്വാസികളായിട്ടുണ്ട്.
പത്തൊമ്പതാം നൂറ്റാണ്ടിന്റെ അവസാന ഭാഗത്ത് എടുത്ത ഒരു ഡിങ്ക പെൺകുട്ടിയുടെ ചിത്രം അവലംബം Dinka എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡിങ്കമതം ഇംഗ്ലീഷ് വിലാസം https://ml.wikipedia.org/wiki/Dinkoism ഡിങ്കൻ എന്ന മൂഷികദേവൻ
സാമൂഹിക മാദ്ധ്യമങ്ങളിൽ ആരംഭിക്കുകയും വളരുകയും ചെയ്യുന്ന ഒരു മതവും സാമൂഹിക പ്രസ്ഥാനവുമാണ് ഡിങ്കമതം അല്ലെങ്കിൽ ഡിങ്കോയിസം .
ഈ മതം വളർത്തുന്നതും പ്രചരിപ്പിക്കുന്നതും കേരളത്തിലെ വ്യത്യസ്ത ആളുകളും സംഘടനകളുമാണ്.
മാനവികത, മനുഷ്യത്വം, സമത്വം, സ്വതന്ത്രചിന്ത, ലിംഗനീതി എന്നിവയ്ക്ക് ഈ മതവിശ്വാസികൾക്കിടയിൽ ഉയർന്ന സ്ഥാനമുണ്ട്.
വിശ്വാസികൾ ഡിങ്കമതത്തെ ശരിയായ മതമായാണ് അവതരിപ്പിക്കുന്നതെങ്കിലും, പൊതുമാദ്ധ്യമങ്ങൾ മറ്റുമതങ്ങളുടെ ഹാസ്യാനുകരണമായാണ് ഇതിനെ കണക്കാക്കുന്നത്.
ഇന്ത്യാ ടുഡേയിൽ വന്ന ഒരു ലേഖനപ്രകാരം, കേരളത്തിലെ ഒരു കൂട്ടം യുക്തിവാദികൾ, "അന്ധമായ മതവിശ്വാസത്തിലെ യുക്തിരാഹിത്യത്തെ" കളിയാക്കാൻ 2008-ൽ സൃഷ്ടിച്ചതാണ് ഈ മതം .
മംഗളം ഗ്രൂപ്പിന്റെ ബാലവാരികയായിരുന്ന ബാലമംഗളത്തിലെ ഡിങ്കൻ എന്ന ചിത്രകഥയിലെ നായകനാണ് ഡിങ്കൻ എന്ന എലി .
1983-ൽ ആണ് ഡിങ്കൻ തുടങ്ങിയത്.
ചിത്രകഥയിലെ  കഥപ്രകാരം പങ്കിലക്കാട് എന്ന കേരളത്തിലെവിടെയോ  ഉള്ള ഒരു വനത്തിലെ കുസൃതിയായ ഒരു എലിയായിരുന്നു ഡിങ്കൻ.
ഒരിക്കൽ ഡിങ്കനെ അന്യഗ്രഹജീവികൾ പിടിച്ചുകൊണ്ടുപോയി പരീക്ഷണങ്ങൾ നടത്തി.
തുടർന്ന് ഡിങ്കന് അസാമാന്യശക്തിയും പറക്കാനുള്ള കഴിവും ലഭിച്ചു.
പങ്കിലക്കാട്ടിൽ തിരിച്ചെത്തിയ ഡിങ്കൻ തന്റെ ശക്തികൾ കാട്ടിലെ ജീവികളുടെ നന്മയ്ക്കായി ഉപയോഗിക്കാൻ തുടങ്ങി.
കേരകൻ എന്ന ദിനോസർ കഥയിൽ ഡിങ്കന്റെ മുഖ്യ എതിരാളിയായിരുന്നു.
ഡിങ്കൻ പ്രസിദ്ധീകരിച്ച് വന്ന ബാലമംഗളം വാരിക വിപണി മത്സരം നേരിടാനാവാതെ നിർത്തിപ്പോവുകയാണുണ്ടായത്.
ഉടമകളായ മംഗളം ഒക്ടോബർ 2012-ൽ ബാലമംഗളം പ്രസിദ്ധീകരണം അവസാനിപ്പിക്കുകയാണെന്ന് അറിയിച്ചു.
ഈ വാർത്ത സമൂഹമാദ്ധ്യമങ്ങളിൽ വലിയ കോലാഹലമുണ്ടാക്കിയതിനെ തുടർന്ന് ബാലമംഗളം നിർത്തിയത് "താത്കാലികമായിട്ടാണെന്നും വീണ്ടും പ്രസിദ്ധീകരിച്ചേക്കാനിടയുണ്ടെന്നും" എന്നും മംഗളം പ്രഖ്യാപിക്കുകയുണ്ടായി .
ഡിങ്കദൈവം ഡിങ്കമതവിശ്വാസികളുടെ വേദപുസ്തകമായ ബാലമംഗളം
ചിത്രകഥയിലെ കഥാപാത്രമായ ഡിങ്കനെ  സൃഷ്ടാവായ ഏകദൈവമായും ദേവനായും ആരാധിക്കണം എന്ന് ഡിങ്കോയിസം അനുശാസിക്കുന്നു.
സാമ്പ്രദായിക മതങ്ങളുടെ കള്ളത്തരങ്ങളും പൊള്ളത്തരങ്ങളും വെളിപ്പെടുത്തുന്നതിനായി മൂഷികദേവനായ ഡിങ്കനെന്ന ദൈവത്തെ  ഡിങ്കോയിസ്റ്റുകൾ ഉപയോഗിക്കുന്നു .
ഡിങ്കദേവന്റെ വാസസ്ഥാനം എന്ന രീതിയിൽ പങ്കിലക്കാടും എലിപ്പൊത്തും പുണ്യസ്ഥലമായും, ഭക്ഷണമെന്ന രീതിയിൽ കപ്പ ദിവ്യവസ്തുവായും പൊതുവേ കണക്കാക്കപ്പെടുന്നു.
പ്രതിഷേധങ്ങളും സംഭവങ്ങളും
ഡിങ്കമതം എന്ന ആശയം വ്യാപിക്കുന്നത് സമൂഹമാദ്ധ്യമങ്ങളിലാണെങ്കിലും പ്രതിഷേധങ്ങളിലും മറ്റും പങ്കെടുക്കാൻ ആൾക്കാർ എത്താറുണ്ട്.
ദിലീപ് തന്റെ പ്രൊഫസർ ഡിങ്കൻ എന്ന ചലച്ചിത്രം പ്രഖ്യാപിച്ച അവസരത്തിൽ, മതവികാരം വ്രണപ്പെട്ടു എന്നവകാശപ്പെട്ട് മറ്റുമതങ്ങളിൽ ഉള്ളവർ പ്രതിഷേധിക്കുന്ന മാതൃകയിൽ ഡിങ്കമതവിശ്വാസികൾ ദിലീപിന്റെ "ദേ പുട്ട്" എന്ന ഭക്ഷണശാലയുടെ മുമ്പിൽ പ്രതിഷേധം സംഘടിപ്പിച്ചിരുന്നു .
മൂഷികസേന എന്ന പേരിൽ 2016 ജനുവരി മുപ്പതിനായിരുന്നു ഈ പ്രതിഷേധം സംഘടിപ്പിച്ചത് .
ഒരു പ്രമുഖ നടിയെ ആക്രമിച്ച കേസിൽ ദിലീപ് അറസ്റ്റിലായ സമയത്തും ഇത്തരത്തിൽ ചില പ്രതിഷേധങ്ങൾ ഉയർന്നിരുന്നു.
ഡിങ്കോയിസ്റ്റുകൾക്ക് മറ്റ് മതങ്ങളിലെ വിശ്വാസികളിൽ നിന്നും ഭീഷണികൾ ഉണ്ടായിട്ടുണ്ട് ദ
കാലിഫോർണിയയിൽ താമസിക്കുന്ന ഡിങ്കോയിസ്റ്റ് തന്റെ കാറിന് ഡിങ്കൻ എന്ന് നമ്പർ പ്ലേറ്റ് സംഘടിപ്പിച്ചത് മുമ്പ് വാർത്തയായിട്ടുണ്ട് .
പ്രശസ്ത എഴുത്തുകാരി ജെ. ദേവിക ഡിങ്കമതം  സമൂഹത്തിന്റെ സ്വഭാവവുമായി യോജിച്ച് പോകുന്നതാണെന്ന് അവകാശപ്പെട്ടിട്ടുണ്ട് .
ഡിങ്കമതവിശ്വാസികൾ സാമൂഹ്യപരിഷ്കർത്താക്കളാണെന്ന് നിരീക്ഷണമുണ്ടായിട്ടുണ്ട് .
കലക്ടർ ബ്രോ എന്നറിയപ്പെടുന്ന കോഴിക്കോട് ജില്ലാ കലക്ടർ പ്രശാന്ത്, ഡിങ്കമതത്തെ പ്രകീർത്തിച്ചിട്ടുണ്ട് .
കോഴിക്കോട് വെച്ച് ന്യൂനപക്ഷമതവിഭാഗമായി കണക്കാക്കണമെന്നാവശ്യപ്പെട്ട് നടത്തുന്ന "ഡിങ്കമത മഹാസമ്മേളനത്തിൽ" 25,000 വിശ്വാസികൾ പങ്കെടുക്കുമെന്ന് റിപ്പോർട്ട് ഉണ്ടായിരുന്നു .
സ്പോർട്ട്സ് കൗൺസിൽ ഹാളിലും, മാനാഞ്ചിറ മൈതാനിയിലുമായി 2016 മാർച്ച് 20-ന് ആയിരുന്നു സമ്മേളനം.
കപ്പ എന്ന വിഷയത്തെ അടിസ്ഥാനമാക്കി നിരവധി പരിപാടികൾ അന്ന് നടത്തപ്പെട്ടിരുന്നു.
ബാലമംഗളത്തിലെ കഥാപാത്രമായ മിട്ടു മുയലിനേയും ചക്ക വീണു മുയൽ ചത്തു എന്ന പഴഞ്ചൊല്ലും ബന്ധിപ്പിച്ച്, ചക്കയെ ദുഷ്ടശക്തിയായി കണക്കാക്കി കല്ലെറിയുന്ന ചടങ്ങുകൾ പോലുള്ള പ്രതീകാത്മക പരിപാടികളും മഹാസമ്മേളനത്തിൽ ഉണ്ടായിരുന്നു .
അതിനു മുമ്പ് 2016 ഫെബ്രുവരി 28-ന് ഡിങ്കമതവിശ്വാസികൾ കൊച്ചിയിൽ വെച്ച് ഡിങ്കമത രോഗശാന്തി ശുശ്രൂഷ നടത്തിയിരുന്നു .
ഈ നടപടികൾ വിമർശനങ്ങൾക്ക് കാരണമായിട്ടുണ്ട് .
രാഷ്ട്രീയത്തിൽ ഇടപെടുന്നതിനും വിശ്വാസികൾ പദ്ധതിയിട്ടിട്ടുണ്ട് .
ഫേസ്‌ബുക്ക് വഴിയാണ് ഡിങ്കമതം വിശ്വാസികളെ കണ്ടെത്തുന്നത് .
വളരെ വളർച്ചയുള്ള നിരീശ്വരവാദപ്രസ്ഥാനമായി 2016-ൽ ബി.ബി.സി. ഡിങ്കമതത്തെ വിശേഷിപ്പിച്ചിട്ടുണ്ട് .
ഇതും കാണുക ഫ്ലയിംഗ് സ്പഗെറ്റി മോൺസ്റ്റർ അവലംബം
ഡിങ്കിടൗൺ
ഡിങ്കിടൗൺ മിനസോട്ടയിൽ മിന്നീപോളിസിലെ മെർസ്-ഹോംസ് അയൽപക്കത്തിനുള്ളിലായി സ്ഥിതിചെയ്യുന്ന ഒരു വാണിജ്യ ജില്ലയാണ്.
14 ആം അവന്യൂവിനു തെക്കുകിഴക്കായും നാലാം തെരുവിന് തെക്കുകിഴക്കായും കേന്ദ്രീകൃതമായി, വിവിധ ചെറുകിട  വ്യവസായങ്ങളടങ്ങിയ അനവധി നഗര ബ്ലോക്കുകൾ, ഭക്ഷണശാലകൾ , ബാറുകൾ, പ്രായേണ യൂണിവേഴ്സിറ്റി ഓഫ് മിനെസോട്ട വിദ്യാർത്ഥികൾ താമസിക്കുന്ന അപ്പാർട്ട്മെന്റ് കെട്ടിടങ്ങൾ എന്നിവയും ഉൾക്കൊള്ളുന്നതാണ് ഈ വാണിജ്യ ജില്ല.
യൂണിവേഴ്സിറ്റി ഓഫ് മിനസോട്ട , ഇരട്ടനഗര ഈസ്റ്റ് ബാങ്ക് കാമ്പസിന്റെ വടക്കൻ വശത്തിനു സമാന്തരമായാണ് ഡിങ്കിടൗൺ സ്ഥിതിചെയ്യുന്നത്.
ഡിങ്കൻ ഇംഗ്ലീഷ് വിലാസം https://ml.wikipedia.org/wiki/Dinkan
കുട്ടികളുടെ ഇടയിൽ വളരെയധികം പ്രചാരമുള്ള മലയാളത്തിലെ ഒരു ചിത്രകഥയാണ് ഡിങ്കൻ .
മംഗളം പ്രസിദ്ധീകരിക്കുന്ന കുട്ടികൾക്കുള്ള ദ്വൈവാരികയായ ബാലമംഗളത്തിലാണ് ഡിങ്കൻ പ്രസിദ്ധീകരിച്ചു വന്നിരുന്നത്.
മംഗളം സ്‌ഥാപക പത്രാധിപർ എം.സി. വർഗീസ്‌ 1980-ലാണ് കുട്ടികൾക്കായി ബാലമംഗളം ആരംഭിച്ചത്‌.
1983-ൽ ഡിങ്കൻ എന്ന കഥാപാത്രം പിറന്നു.
എൻ. സോമശേഖരൻ - പി. ബേബി കൂട്ടുകെട്ടിലാണ് ഡിങ്കൻ പിറന്നത്‌.
ഈ കൂട്ടുകെട്ടിൽ നമ്പോലൻ, കൊച്ചുവീരൻ, പക്രു തുടങ്ങിയ കഥാപാത്രങ്ങളും പിറവിയെടുത്തിരുന്നു. 'എതിരാളിക്കൊരു പോരാളി, ശക്‌തരിൽ ശക്‌തൻ' എന്ന ടാഗ്‌ലൈൻ ഡിങ്കനായി ഉപയോഗിച്ചിരുന്നു.
25000 കോപ്പികളുമായാണ് ആദ്യലക്കം ബാലമംഗളം പുറത്തിറങ്ങിയത്.
ആരംഭകാലത്തു തന്നെ പി. ബേബി മംഗളത്തിൽ ആർട്ടിസ്റ്റായി ഉണ്ടായിരുന്നു.
ഡിഗ്രിപഠനം കഴിഞ്ഞ സോമശേഖരൻ 1981-ലാണു ബാലമംഗളത്തിൽ എത്തിയത്.
ആദ്യകാലത്ത് കഥകൾക്കായിരുന്നു ബാലമംഗളത്തിൽ പ്രാമുഖ്യം നൽകിയിരുന്നത്‌.
എന്നാൽ ഇതിൽ മാറ്റം വരണമെന്നും കാർട്ടൂൺ കഥാപാത്രങ്ങളെ സൃഷ്‌ടിക്കണമെന്നും എം.സി. വർഗീസ്‌ എഡിറ്റോറിയൽ വിഭാഗത്തോട് നിരന്തരം ആവശ്യപ്പെട്ടിരുന്നു.
എന്നാൽ ചർച്ചകൾ പലതു നടന്നെകിലും കഥാപാത്രങ്ങൾ ഒന്നും സൃഷ്ടിക്കപ്പെട്ടില്ല.
ഡിഗ്രി പരീക്ഷാഫലം ലഭിച്ചതോടെ സോമശേഖരൻ ജേർണലിസം പഠിക്കാനായി മംഗളത്തിലെ ജോലി ഉപേക്ഷിച്ച് കോഴിക്കോട്ടേയ്ക്ക്‌ യാത്രയാകാൻ തീരുമാനിച്ചു.
എന്നാൽ വർഗ്ഗീസ് സോമശേഖരനോടായി 'പഠിച്ചുകൊള്ളൂ അതിനൊപ്പം ഇവിടെ ജോലിയും ചെയ്യാം പഠിച്ചിറങ്ങിയാലും സോമനുള്ള കസേര ഇവിടെ ഒഴിച്ചിട്ടേക്കും' എന്നും പറഞ്ഞ് യാത്രയാക്കി.
സോമശേഖരൻ കോഴിക്കോട്ടേയ്ക്ക്‌ മാറിയെങ്കിലും പുതുതായി രൂപം നൽകേണ്ട കാർട്ടൂൺ കഥാപാത്രത്തെക്കുറിച്ചുള്ള ചിന്ത അവസാനിപ്പിച്ചിരുന്നില്ല.
അതിനായി 1982-ൽ കാലിക്കറ്റ്‌ സർവകലാശാലയിൽ ജേർണലിസം പഠിച്ചിരുന്ന മുപ്പതുവിദ്യാർഥികളുമായി കഥാപാത്ര സൃഷ്ടിയെക്കുറിക്ക് ചർച്ചകൾ നടത്തിയിരുന്നു.
ചിലർ ഇതിനെ തമാശയായി കണ്ടെങ്കിലും ചിലർ അതിനെ ഗൗരവമായി എടുക്കുകയും അമാനുഷിക ശക്‌തിയുള്ള കഥാപാത്രങ്ങൾക്കായി ശ്രമിക്കുകയും ചെയ്തു.
ഇത്തരം ചർച്ചകൾക്കൊടുവിലാണ്‌ എലിക്ക്‌ അമാനുഷിക ശക്‌തി നൽകുന്നതിന്‌ സോമശേഖരൻ തീരുമാനമെടുത്തത്‌.
ഡിസംബറിൽ അവധിസമയത്ത് കോഴിക്കോട്ടുനിന്നു കോട്ടയത്ത് എത്തിയ സോമശേഖരൻ എം.സി. വർഗീസിന്റെ ചോദ്യം നേരിടേണ്ടിവന്നു. 'കാർട്ടൂണിനായി കഥാപാത്രത്തെ കിട്ടിയോടോ...'
എന്ന ചോദ്യത്തിനു തന്റെ ആശയം വ്യക്തമാക്കി.
അതിനായി സമ്മതം നൽകിയ വർഗീസ് ചിത്രം വരയ്ക്കാൻ ബേബിയെ ഏൽപ്പിച്ചാൽ മതിയെന്നും നിർദ്ദേശിച്ചു.
എലിക്ക്‌ അമാനുഷിക ശക്‌തിനൽകാമെന്നു തീരുമാനിച്ച ശേഷം കഥാപാത്രത്തിനു പേരു നൽകാനുള്ള ശ്രമത്തിൽ കുട്ടികൾക്കും മുതിർന്നവർക്കും ഒരുപോലെ സ്വീകാര്യമാകുന്ന പേരുവേണമെന്ന് മനസ്സിൽ കരുതിയ സോമശേഖരൻ ഇതിനു 'ഡിങ്കൻ' എന്ന പേരു നൽകി.
തുടർന്ന് രൂപകൽപനചെയ്യുന്നതിനായി ഒപ്പം ബേബിയെയും കൂട്ടി.
തുടർന്ന് 1983-ൽ മസിൽ വീർപ്പിച്ച്‌ മഞ്ഞ ഉടുപ്പും ചുമപ്പ്‌ ട്രൗസറും അണിഞ്ഞ് നെഞ്ചത്തൊരു നക്ഷത്രവുമായി ഡിങ്കൻ ബാലംബഗളത്തിൽ ആദ്യമായി പ്രത്യക്ഷപ്പെട്ടു.
മാതാപിതാക്കളെ അനുസരിക്കാതെ തന്നിഷ്‌ടം കാണിച്ചു നടന്നിരുന്ന ഒരു സാധാരണ എലി മാത്രമായിരുന്നു ഡിങ്കൻ.
അങ്ങനെയിരിക്കെ ഒരു ദിവസം അന്യഗ്രഹത്തിൽ നിന്നെത്തിയ ജീവികൾ ഡിങ്കനെ പിടിച്ച് ചില പരീക്ഷണങ്ങൾക്കു വിധേയനാക്കുകയും അതോടെ ഡിങ്കന്‌ അസാധാരണ ശക്‌തിയും കഴിവുകളും ലഭിക്കുകയുമാണ് ചെയ്യുന്നത്.
തുടർന്ന് ഡിങ്കൻ തന്റെ കഴിവും ശക്തിയും മൃഗങ്ങളുടെയും കാടിന്റെയും നന്മയ്‌ക്കായി ഉപയോഗിക്കാൻ തീരുമാനിക്കുന്നതുമാണ്‌ ആദ്യരണ്ടുലക്കങ്ങളിൽ ഇതിവൃത്തമാക്കിയത്‌.
തുടർന്നാണ് ഡിങ്കന്റെ ആസ്‌ഥാനമായ പങ്കിലക്കാടും എതിരാളികളായ കരിങ്കാടനും കേരകനും ഉൾപ്പെടെയുള്ള കഥാപാത്രങ്ങളെ രംഗപ്രവേശം ചെയ്യിക്കുന്നത്‌.
ബാലമംഗളത്തിൽ ഡിങ്കനെ ഉൾപ്പെടുത്തിയതോടെ കോപ്പികളുടെ എണ്ണം 1.5 ലക്ഷം വരെയെത്തിയിരുന്നു.
പരീക്ഷക്കാലങ്ങളിൽ കുട്ടികളുടെ ഇത്തരം പ്രസിദ്ധീകരണൾക്ക് ഇടിവു സംഭവിക്കുക സാധാരണമാണ്.
എന്നാൽ ബാലംഗളത്തിനു ആ കാലത്തും ഇടിവു സംഭവിക്കാതിരുന്നത് മുതിർന്നവരും ഈ പ്രസിദ്ധീകരണം വായിക്കുന്നതു മൂലമാണെന്ന് ഇക്കണോമിക്‌സ് ടൈംസ്‌ നടത്തിയ സർവേയിൽ കണ്ടെത്തി.
പിന്നീട് സാങ്കേതിക കാരണങ്ങളാൽ ബാലമംഗളം പ്രസിദ്ധീകരണം നിർത്തി.
വളരെയധികം അത്ഭുത ശക്തികളുള്ള ഒരു എലിയായാണ് ഡിങ്കനെ ചിത്രീകരിക്കുന്നത്.
കാട്ടിലെ മൃഗങ്ങൾക്ക് ആപത്തിലെ മിത്രവും ശത്രുക്കളുടെ പേടി സ്വപ്നവും ആയ ഡിങ്കൻ, വനത്തിൽ ആരെങ്കിലും അപകടത്തിൽ പെട്ട് ഡിങ്കാ...
എന്ന് നീട്ടി വിളിച്ചാൽ ഉടൻ തന്നെ രക്ഷകനായെത്തും.
മാതാപിതാക്കൾ പറയുന്നതൊന്നും അനുസരിക്കാതെ താന്തോന്നിയായി നടക്കുന്ന ഒരു സാധാരണ എലിയായിരുന്നു ഡിങ്കൻ.
അങ്ങനെയിരിക്കെ ഒരു ദിവസം ഡിങ്കനെ ചില അന്യ ഗ്രഹ ജീവികൾ പിടിച്ചു കൊണ്ട് പോയി ചില പരീക്ഷണങ്ങൾക്ക് വിധേയനാക്കി.
അങ്ങനെ ഡിങ്കന് അസാധാരണമായ ശക്തിയും കഴിവുകളും ലഭിച്ചു.
തന്റെ കഴിവുകൾ മൃഗങ്ങളുടെയും കാടിന്റെയും നന്മക്കായി ഉപയോഗിക്കാൻ ഡിങ്കൻ തീരുമാനിച്ചു.
ഡിങ്കോയിസം ഡിങ്കന്റെ പേരിലുള്ള വാഹനത്തിന്റെ നമ്പർ പ്ലേറ്റ്, അമേരിക്കയിൽ നിന്നും
പരമ്പരാഗതമതങ്ങളുടെയും വിശ്വാസങ്ങളുടെയും നിരർത്ഥകത തുറന്നുകാണിക്കുന്നതിനുവേണ്ടി, ഇന്റർനെറ്റിലും സാമൂഹിക മാധ്യമങ്ങളിലും സജീവമായ ചില മലയാളി നിഷ്പക്ഷ സാമൂഹിക പ്രവർത്തകർ  ഡിങ്കനെ ഒരു ദൈവമായി ഉപയോഗിയ്ക്കാറുണ്ട്.
പാശ്ചാത്യർക്കിടയിൽ പറക്കും ഇടിയപ്പഭീമനുള്ള സ്ഥാനമാണ് ചില മലയാളികൾക്ക് ഡിങ്കദൈവം.
ഈ മതം ഡിങ്കോയിസം എന്ന് ഇത്തരക്കാർക്കിടയിൽ അറിയപ്പെടുന്നു.
വളരെ കുറച്ചുപേർ മാത്രം പ്രചരിപ്പിക്കുന്ന ഈ മതം വ്യവസ്ഥാപിതമായ മത ചട്ടക്കൂടുകളോ കർമ്മങ്ങളോ ആരാഥനാലയങ്ങളോ ഇല്ലാത്തതാണെന്നും അങ്ങേയറ്റം തമാശ രൂപത്തിലുള്ളതാണെന്നും എന്നതാണ് ഇതിന്റെ പ്രത്യേകത.
ദിലീപിന്റെ സിനിമയ്ക്കെതിരെയുള്ള പ്രതിഷേധം
നടൻ ദിലീപ് തന്റെ സിനിമയ്ക്ക് പ്രൊഫസർ ഡിങ്കൻ എന്ന പേരിട്ടതിൽ പ്രതിഷേധിച്ച് ഡിങ്കോയിസ്റ്റുകൾ ദിലീപിന്റെ ഹോട്ടലായ ദേ പുട്ട് എന്ന കടയിലേക്ക് പ്രതിഷേധയാത്ര നടത്തുകയുണ്ടായി .
ഡിങ്കൻ ഉണ്ട് എന്ന പ്ലാക്കർഡുകളും പിടിച്ച് സിനിമയുടെ കഥ എന്തുതന്നെയായാലും തങ്ങളുടെ വികാരങ്ങളെ ദിലീപ് വ്രണപ്പെടുത്തി എന്നും ആരോപിച്ചായിരുന്നു പ്രകടനം.
ഒരു പ്രമുഖ നടിയെ പീഡിപ്പിച്ച കേസിൽ ദിലീപ് അറസ്റ്റിലായപ്പോഴും ഇത്തരം ആരോപണങ്ങൾ ഉയർന്നുവന്നിരുന്നു.
കോഴിക്കോട്ടു സമ്മേളനം
തങ്ങൾ വിമർശനങ്ങൾക്ക് അതീതരാണെന്നും തങ്ങളുടെ പ്രവൃത്തികളെയും ആചാരങ്ങളെയും ഒരു തരത്തിലും ചോദ്യം ചെയ്യരുതെന്നും ഭീഷണമായ രീതിയിൽ മിക്ക പരമ്പരാഗത മതങ്ങളും പൊതു ഇടങ്ങളിൽ ശബ്ദമുണ്ടാക്കുമ്പോൾ അതിനെ പരിഹാസം കൊണ്ട് നേരിടുകയാണ് ഇതിന്റെ ലക്ഷ്യം.
കോഴിക്കോടു വച്ചു 2016 മാർച്ചിൽ നടത്തിയ സമ്മേളനത്തിൽ ഡിങ്കമതക്കാർ മറ്റു മതക്കാരുടെ പലരീതികളെയും പരിഹസിക്കുകയുണ്ടായി.
കൂട്ടത്തിൽ ഡിങ്കമതവിശ്വാസികൾക്ക് ന്യൂനപക്ഷപദവി വേണമെന്നും ആവശ്യപ്പെടുകയുണ്ടായി.
ശാസ്ത്ര സാഹിത്യ പരിഷത്തിന്റെ മുൻ അധ്യക്ഷൻ പ്രൊഫസർ പാപ്പൂട്ടിയും സമ്മേളനത്തിൽ സംബന്ധിക്കുകയുണ്ടായി.
ഡിങ്കമതത്തിന് ക്ഷേത്രങ്ങളില്ലെന്നും വിശ്വാസികൾ ഒത്തുകൂടുന്ന എല്ലായിടവും ഡിങ്കാലയമായി കണക്കാക്കാമെന്നും ഡിങ്കോയിസം പാരഡി മതമല്ലെന്നും മതങ്ങളുടെയും ജാതിയുടെയും പേരിൽ കലഹിക്കുന്നവർക്കിടയിൽ ബോധവത്കരണത്തിനായും സംവാദത്തിനായും തങ്ങൾ ഉണ്ടാകുമെന്നും ഡിങ്കോയിസ്റ്റുകൾ പറഞ്ഞു.
കോഴിക്കോട്ട് നടന്ന പ്രഥമ ഡിങ്കമത സമ്മേളനത്തിൽ അഞ്ഞൂറോളം ആളക്കാർ പങ്കെടുത്തു.
സമൂഹത്തിൽ നിലനിൽക്കുന്ന അന്ധവിശ്വാസങ്ങളെ ആക്ഷേപഹാസ്യത്തിൽ വിമർശിച്ചു കൊണ്ടാണ് ഡിങ്കോയിസ്റ്റുകൾ കോഴിക്കോട് മാനഞ്ചിറയിൽ ഒരുമിച്ചു കൂടിയത്.
അവലംബം പുറം കണ്ണികൾ Cult hero Dinkan to make a return , deccanchronicle.com പുറത്തേയ്ക്കുള്ള കണ്ണികൾ http://www.dinkoism.com/ Archived 2013-01-11 at the Wayback Machine .
https://www.facebook.com/yuvadinka/
ഡിഗ്രി (താപനില) ഇംഗ്ലീഷ് വിലാസം https://ml.wikipedia.org/wiki/Degree_(temperature)
താപനില രേഖപ്പെടുത്താൻ പല സ്കെയിലുകളിലും ഉപയോഗിക്കുന്ന ഒരു പദമാണ് ഡിഗ്രി .
° ചിഹ്നത്തോടൊപ്പം യൂണിറ്റ് അക്ഷരവും (ഉദാ:ഡിഗ്രി സെൽഷ്യസിന് ° C) ചേർത്താണ് സാധാരണയായി താപനില രേഖപ്പെടുത്തുന്നത്.
ഡിഗ്രിയിൽ അളക്കുന്ന താപനിലയുടെ സ്കെയിലുകൾ
ഡിഗ്രി ഉപയോഗിച്ച് രേഖപ്പെടുത്തുന്ന താപനിലയുടെ സാധാരണ സ്കെയിലുകൾ: സെൽഷ്യസ് (° C) ഫാരൻഹീറ്റ് (° F) ഫാരൻഹീറ്റ് സ്കെയിൽ ഉപയോഗിക്കുന്ന റാങ്കൈൻ (° R അല്ലെങ്കിൽ ° Ra) (0 ഡിഗ്രി റാങ്കൈൻ കേവല പൂജ്യത്തിന് തുല്യമാണ്).
ഫിസിക്കൽ സയൻസിലെ താപനില അളക്കുന്നതിനുള്ള പ്രാഥമിക യൂണിറ്റാണ് കെൽവിൻ.
എന്നാൽ ഡിഗ്രി ഫാരൻഹീറ്റ്, ഡിഗ്രി സെൽഷ്യസ് എന്നിവയിൽ നിന്ന് വ്യത്യസ്തമായി, കെൽവിൻ ഒരു ഡിഗ്രിയായി പരാമർശിക്കുകയോ എഴുതുകയോ ചെയ്യുന്നില്ല.
താപനിലയുടെ മറ്റ് സ്കെയിലുകൾ: ഡെലിസിൽ (° D) ന്യൂട്ടൺ (° N) റമൂർ (° Ré) റോമർ (° Rø) വെഡ്‌ജ്‌വുഡ് (° W) കെൽവിൻ
തെർമോഡൈനാമിക് ടെമ്പറേച്ചർ സ്കെയിലിലെ താപനിലയുടെ എസ്‌ഐ യൂണിറ്റിന്റെ മുൻ നാമമാണ് "ഡിഗ്രീസ് കെൽ‌വിൻ" (° K).
1967 മുതൽ കെ ചിഹ്നം (ഡിഗ്രി ചിഹ്നം ഇല്ലാതെ) മാത്രം ഉപയോഗിച്ച് കെൽവിൻ എന്ന് താപനില രേഖപ്പെടുത്തുന്നു.
ഡിഗ്രി അബ്സൊല്യുട്ട് (° A) എന്നതും കാലഹരണപ്പെട്ട പദാവലിയാണ്.
ഇത് കെൽവിനെ അല്ലെങ്കിൽ ചിലപ്പോൾ റാങ്കൈൻ ഡിഗ്രിയെ സൂചിപ്പിക്കുന്ന പദമാണ്.
താരതമ്യങ്ങൾ വെള്ളത്തിന്റെ തിളനില: 100.0 °C / 212.0 °F.
ഹിമത്തിന്റെ ദ്രവണാങ്കം: 0.0 °C / 32.0 °F.
സാധാരണ മനുഷ്യ ശരീര താപനില: 37.0 °C / 98.6 °F.
മുറിയിലെ താപനില: 20 - 25 °C / 68 - 77 °F താപനില പരിവർത്തനങ്ങൾ
താപനിലയുടെ മൂന്ന് പ്രധാന യൂണിറ്റുകളും രേഖീയമായി പരസ്പരം ആശ്രയിച്ചിരിക്കുന്നു, അതിനാൽ അവയിലേതെങ്കിലും ഒന്നിൽ നിന്ന് മറ്റൊന്നിലേക്കുള്ള പരിവർത്തനം താരതമ്യേന എളുപ്പമാണ്.
ഉദാഹരണത്തിന്, f {\displaystyle f} ഡിഗ്രി ഫാരൻഹീറ്റിൽ അല്ലെങ്കിൽ k {\displaystyle k} കെൽവിനിൽ രേഖപ്പെടുത്തിയ താപനിലയിൽ നിന്ന് °C കണക്കാക്കാൻ താഴെപ്പറയുന്ന രീതിയിൽ സാധ്യമാണ്.
c = 5 9 ( f − 32 ) = k − 273.15 {\displaystyle {\begin{aligned}c\;=\;{\frac {5}{9}}(f-32)\;=\;k-273.15\end{aligned}}}
മുകളിലുള്ള സമവാക്യങ്ങൾ പുനക്രമീകരിച്ച് f {\displaystyle f} അല്ലെങ്കിൽ k {\displaystyle k} യും കണ്ടുപിടിക്കാം.
f = 9 5 c + 32 = 9 5 ( k − 273.15 ) + 32 k = c + 273.15 = 5 9 ( f − 32 ) + 273.15 {\displaystyle {\begin{aligned}f\; =\;{\frac {9}{5}}c+32\;=\;{\frac {9}{5}}(k-273.15)+32\\k\; =\;c+273.15\;=\;{\frac {5}{9}}(f-32)+273.15\end{aligned}}} ഇതും കാണുക താപനില സ്കെയിലുകളുടെ താരതമ്യം ഡിഗ്രി ചിഹ്നം ഇന്റർനാഷണൽ സിസ്റ്റം ഓഫ് യൂണിറ്റുകൾ പരാമർശങ്ങൾ ↑ ↑
ഡിഗ്‌ബോയ് ഇംഗ്ലീഷ് വിലാസം https://ml.wikipedia.org/wiki/Digboi
ആസാം സംസ്ഥാനത്തിന്റെ കിഴക്കരികിലുള്ള ജില്ലയായ തിൻസൂകിയയിലെ ഒരു പ്രദേശമാണു് ഡിഗ്‌ബോയ് .
ഇന്ത്യയിലെ ആദ്യത്തെ എണ്ണ ശുദ്ധീകരണശാല സ്ഥിതി ചെയ്യുന്ന പ്രദേശമെന്ന നിലയ്ക്കാണു് ഡിഗ്‌ബോയ് പ്രശസ്തമായിട്ടുള്ളതു്.
ഇന്ത്യയുടെ കിഴക്കേയറ്റത്ത് മ്യാൻമർ അതിർത്തിയിലുളള പട്കോയ്  പർവ്വതനിരകളു ടെ അടിവാരത്തിൽ സ്ഥിതി ചെയ്യുന്ന ഈ പ്രദേശം എണ്ണ ഉത്പാദനത്തോടെ ലോക പ്രശസ്തമായി.
ഇപ്പേൾ ഡിഗ്‌ബോയ്ഉൾപ്പെടെ 12 എണ്ണ ശുദ്ധീകരണ ശാലകൾ ഇന്ത്യയിലുടനീളം പ്രവർത്തിക്കുന്നുണ്ട്.
ഇന്ത്യയിലെ ഏറ്റവും ചെറിയ എണ്ണ ശുദ്ധീകരണ ശാലയാണിപ്പോൾ ഡിഗ്‌ബോയ്.
ഡിഗ്‌ബോയ് കോളേജ്, ഡിഗ്‌ബോയ് മഹിളാ മഹാവിദ്യാലയം എന്നിവ ഇവിടത്തെ പ്രമുഖ വിദ്യാഭ്യാസ സ്ഥാപനങ്ങളാണു്.
ഡിങ്കോ ഇംഗ്ലീഷ് വിലാസം https://ml.wikipedia.org/wiki/Dingo
ഓസ്ട്രേലിയയിൽ മാത്രം കണ്ടു വരുന്ന ഒരു കാട്ടുനായ ആണ് ഡിങ്കോ .
ആയിരകണക്കിന് വർഷങ്ങൾക്കു മുൻപ് ഏഷ്യയിൽ നിന്നു വന്നതാന്നു ഇവയന്നു കരുതുന്നു .
ഇവ മറ്റു നായകളിൽ നിന്നും വളരെ വ്യത്യസ്തമാണ് ഇവയുടെ ജെനുസ് തന്നെ വേറെയാണ്.
ഓസ്ട്രേലിയയുടെ ആവാസ വ്യവസ്ഥയിൽ വളരെ പ്രധാനമായ ഒരു പങ്കാണ് ഡിങ്കോ വഹികുനത് , അവലംബം Canis lupus dingo എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡാഷ്ഹണ്ട് ഇംഗ്ലീഷ് വിലാസം https://ml.wikipedia.org/wiki/Dachshund
ഒരിനം വേട്ട നായയാണ് ഡാഷ്ഹണ്ട് .
ഇവയുടെ ജന്മദേശം ജർമനിയാണ്.
മാളങ്ങളിൽ ഒളിച്ചിരിക്കുന്ന ഇരയെ കണ്ടെത്തി പിടികൂടുന്നതിന് അതിസമർഥരാണ് ഈ നായ്ക്കൾ.
ഇരയുടെ സാന്നിധ്യം ഗന്ധം കൊണ്ട് മനസ്സിലാക്കാൻ അസാമാന്യമായ കഴിവുള്ളതിനാൽ ഇവയെ വേട്ടനായ്ക്കളായി ഉപയോഗിക്കുന്നു.
ശരീരത്തിന്റെ വലിപ്പമനുസരിച്ച് 'സ്റ്റാൻഡേർഡ്' (standard), 'മിനിയേച്ചർ' (miniature) എന്നിങ്ങനെ രണ്ട് ഇനങ്ങളുണ്ട്.
ശരീരത്തിലെ രോമത്തിന്റെ സ്വഭാവം അനുസരിച്ച് ഇവയെ വളരെ ചെറിയ മിനുസമുളള രോമത്തോടുകൂടിയ 'സ്മൂത്ത് ഹെയേർഡ്' (smooth haired), നീണ്ട രോമമുളള 'ലോംഗ് ഹെയേർഡ്' (long haired) നീണ്ടു ചുരുണ്ട രോമമുളള 'വയർ ഹെയേർഡ്' (wire haired) എന്നിങ്ങനെ മൂന്നിനങ്ങളായും വർഗീകരിക്കാറുണ്ട്.
വെളുപ്പ് അല്ലാത്ത ഏതു നിറവും ഈ ഇനം നായകൾക്ക് ഉണ്ടാകാം.
ഏങ്കിലും കറുപ്പും തവിട്ടും നിറത്തിലുളളവയാണ് സാധാരണമായി കണ്ടുവരുന്നത്.
കുറിയ കാലുകൾ, നീളം കൂടിയ ശരീരം, കൂർത്ത മുഖം, വീണു കിടക്കുന്ന വലിയ ചെവികൾ എന്നിവയാണ് ഇവയുടെ പ്രത്യേകതകൾ.
മിക്കവാറും ആടിക്കൊണ്ടിരിക്കുന്ന ചെവികൾ കവിളിനോടു ചേർന്നു കിടക്കും.
ഇവയുടെ വാലിന് നല്ല ഉറപ്പുണ്ടായിരിക്കും മിക്കപ്പോഴും വാല് ഉയർത്തി വച്ചിരിക്കുന്നതായി കാണാം.
വാലിന്റെ അഗ്രത്തിലേക്ക് വരുന്തോറും കനം കുറഞ്ഞ് കൂർത്തിരിക്കുന്നു.
നല്ല കറുപ്പു നിറമുള്ള കണ്ണുകൾക്ക് അണ്ഡാകൃതിയാണുളളത്.
ഇവയുടെ പ്രധാന പ്രത്യേകത ഉരോസ്ഥി (sternum) പ്രത്യക്ഷമായി മുന്നോട്ട് തള്ളിയിരിക്കും എന്നതാണ്.
ചില നായ്ക്കളിൽ ഉരോസ്ഥി നിലത്ത് തൊട്ടു തൊട്ടില്ല എന്ന നിലയിലും കാണാറുണ്ട്.
മുൻകാലുകൾക്ക് പുറത്തോട്ട് ഒരു വളവുണ്ട്.
കാലുകളുടെ അറ്റത്തും കണ്ണിനു മുകളിലും ചില അടയാളങ്ങൾ കാണാം.
12 മുതൽ 23 സെ.
വരെ ഉയരമുളള ഇവയുടെ തൂക്കം " മിനിയേച്ചർ ഇനത്തിന് ഏകദേശം 4 കി. ഗ്രാമും "സ്റ്റാന്റേർഡ് ഇനത്തിന് ഏകദേശം 12 കി.
ഗ്രാമും വരെയാണ്.
അവലംബം ↑ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡാഷ്ഹണ്ട് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡാളസ് ഇംഗ്ലീഷ് വിലാസം https://ml.wikipedia.org/wiki/Dallas
അമേരിക്കൻ ഐക്യനാടുകളിലെ ഒൻപതാമത്തെ ഏറ്റവും ജനവാസമേറിയ നഗരവും ടെക്സസ് സംസ്ഥാനത്തെ മൂന്നാമത്തെ ഏറ്റവും ജനവാസമേറിയ നഗരവുമാണ് ഡാളസ് ( / ˈ d æ l ə s / ) വടക്കു-പടിഞ്ഞാറ് തെക്കു-കിഴക്ക് ദിശയിലൊഴുകുന്ന ട്രിനിറ്റി നദിയുടെ കരയിലെ നിമ്നോന്നതങ്ങളായ പ്രയറി പ്രദേശത്താണ് ഡാളസ് നഗരം വ്യാപിച്ചിരിക്കുന്നത്.
ടെക്സസിലെ ഏറ്റവും വലിയ നഗരമായ ഹ്യൂസ്റ്റണ് ഏതാണ്ട് 360 കി.
മീ വടക്കു-പടിഞ്ഞാറാണ് ഇത്.
ട്രിനിറ്റി നദി ഡാളസിനെ രണ്ടു വ്യത്യസ്ത മേഖലകളായി വിഭജിക്കുന്നു.
പ്രധാന വാണിജ്യ മേഖല നദിയുടെ കിഴക്കും വടക്കുമായി വ്യാപിച്ചിരിക്കുന്നു.
അമേരിക്കയിലെ നാലാമത്തെ ഏറ്റവും വലിയ മെട്രോപൊളിറ്റൻ പ്രദേശവും ദക്ഷിണ യു.എസിലെ നാലാമത്തെ ഏറ്റവും വലിയ മെട്രോപൊളിറ്റൻ നഗരവുമാണ് ഡാളസ്-ഫോർട്ട്‌വർത്ത് മെട്രോപ്ലക്സ് .
യു.എസ്. സെൻസസ് ബ്യൂറോയുടെ 2010ലെ ജനസംഖ്യാകണക്കെടുപ്പുപ്രകാരം കോളിൻ , ഡാളസ് , ഡെന്റൺ , കോഫ്മാൻ , റോക്ക്‌വോൾ എന്നീ കൗണ്ടികളിലായി 1,197,816 പേർ ഡാളസ് നഗരത്തിൽ വസിക്കുന്നു.
എൽമ് സ്ട്രീറ്റിൽനിന്നുള്ള ഒരു രാത്രിദൃശ്യം (ജനുവരി 1942)
'ഡാളസ്' എന്ന നഗരനാമത്തിന്റെ യഥാർഥ ഉത്പത്തി ഇന്നും അജ്ഞാതമാണ്.
എങ്കിലും യു. എസ്സിന്റെ പതിനൊന്നാം വൈസ് പ്രസിഡന്റായിരുന്ന ജോർജ് ഡാളസിന്റെ (George M. Dallas) പേരിൽ നിന്നാകാം നഗരനാമം നിഷ്പ്പന്നമായിട്ടുളളത് എന്നാണ് പൊതുവേയുള്ള വിശ്വാസം.1841-ൽ ഡാളസ് സ്ഥാപിക്കപ്പെട്ടു.
1856-ൽ പട്ടണ പദവിയിലേക്കുയർത്തപ്പെട്ട ഈ പ്രദേശം 1871-ൽ നഗരമായി വികസിച്ചു.
ഹ്രസ്വമായ വസന്തകാലവും തണുപ്പു കുറഞ്ഞ് ദൈർഘ്യമേറിയ മഞ്ഞുകാലവും ഈ പ്രദേശത്തെ കാലാവസ്ഥയുടെ പ്രത്യേകതയാകുന്നു.
ഹ്രസ്വമായ വേനൽക്കാലത്ത് അസഹനീയമായ ചൂട് അനുഭവപ്പെടുന്നു.
നഗരത്തിന്റെ പ്രാന്തപ്രദേശങ്ങൾ കൃഷിയിടങ്ങളും ധാതുവിഭവങ്ങളും കൊണ്ട് സമ്പന്നമാണ്.
യു.എസ്സിലെ ഏറ്റവും വലിയ പരുത്തി ഉത്പാദന-വിപണന കേന്ദ്രങ്ങളിൽ ഒന്നാണ് ഡാളസ്.
പ്രകൃതി വാതകവും പ്രകൃതി എണ്ണയും ഇവിടെ ഉത്പാദിപ്പിക്കപ്പെടുന്നുണ്ട്.
യു. എസ്സിലെ ഒരു പ്രധാന വാണിജ്യ-വ്യാവസായിക കേന്ദ്രം കൂടിയാണ് ഡാളസ്.
വ്യോമയാന-ഇലക്ട്രോണിക്സ്-വൈദ്യുത സാമഗ്രികൾ, യന്ത്രസാമഗ്രികൾ എന്നിവയാണ് ഇവിടത്തെ മുഖ്യ വ്യാവസായികോത്പന്നങ്ങൾ.
കൗൺസിൽ മാനേജ്മെന്റ് മാതൃകയിലുളള ഭരണമാണ് ഡാളസിലേത്.
ഒരു പ്രധാന ബാങ്കിംഗ് കേന്ദ്രവും കൂടിയാണ് ഈ നഗരം.
ജില്ലാ ഫെഡറൽ റിസർവ് ബാങ്ക് ഉൾപ്പെടെ നൂറിലധികം ബാങ്കുകൾ ഇവിടെ പ്രവർത്തിക്കുന്നു.
ധാരാളം റെയിൽപ്പാതകളും, റോഡുകളും നഗരത്തിലങ്ങോളമിങ്ങോളമുണ്ട്.
ഡാളസിനും ഫോർട്ട് വർത്ത് (Fortworth) നഗരത്തിനും മധ്യേയുളള, ഡാളസ്-ഫോർട്ട്വർത്ത് വിമാനത്താവളം യു. എസ്സിലെ ഏറ്റവും തിരക്കേറിയ വിമാനത്താവളങ്ങളിൽ ഒന്നാണ്.
1911-ൽ സ്ഥാപിച്ച സതേൺ മെതേഡിസ്റ്റ് യൂണിവേഴ്സിറ്റിയുടെ ആസ്ഥാനം ഡാളസാണ്.
ആർലിങ്ടണിലുളള ടെക്സസ് യൂണിവേഴ്സിറ്റി, ടെക്സസ് യൂണിവേഴിസിറ്റി ഹെൽത്ത് സയൻസ് സെന്റർ, ബിഷപ്പ് കോളജ് എന്നിവയാണ് ഇവിടത്തെ പ്രധാന ഉന്നത വിദ്യാഭ്യാസ സ്ഥാപനങ്ങൾ.
അമേരിക്കൻ പ്രസിഡന്റായിരുന്ന ജോൺ എഫ്. കെന്നഡി വധിക്കപ്പെട്ടത് ഡാളസിൽ വച്ചാണ് (1963).
വാർഷികമേള നടക്കുന്ന ഫെയർ പാർക്ക്, 19ആം ശതകത്തിലെ കെട്ടിടങ്ങളുൾക്കൊളളുന്ന ഓൾഡ് സിറ്റി പാർക്ക്, കെന്നഡി ശവകുടീരം, താങ്ക്സ്-ഗിവിങ്-സ്ക്വയർ, റീ യൂണിയൻ ടവർ തുടങ്ങിയവ ഇവിടത്തെ പ്രധാന ആകർഷണ കേന്ദ്രങ്ങളിൽപ്പെടുന്നു.
കാലാവസ്ഥ കാലാവസ്ഥ പട്ടിക for  ഡാളസ് J F M A M J J A S O N D 1.9 55 36 2.3 61 41 3.1 69 49 3.5 77 56 5.3 84 65 3.9 92 73 2.4 96 77 2.2 96 76 2.7 89 69 4.7 79 58 2.6 66 47 2.5 57 39 താപനിലകൾ °F ൽ ആകെ പ്രെസിപിറ്റേഷൻ ഇഞ്ചുകളിൽ മെട്രിക് കോൺവെർഷൻ J F M A M J J A S O N D 48 13 2 59 16 5 80 21 9 88 25 13 135 29 18 100 33 23 62 36 25 55 35 25 67 31 21 118 26 15 66 19 8 64 14 4 താപനിലകൾ °C ൽ • ആകെ പ്രെസിപിറ്റേഷൻ മില്ലിമീറ്ററിൽ ഡാളസ് ( ലവ്‌ഫീൽഡ് ), 1981-2010 normals പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °F (°C) 93 (34) 96 (36) 100 (38) 101 (38) 107 (42) 113 (45) 110 (43) 112 (44) 111 (44) 106 (41) 89 (32) 90 (32) 113 (45) ശരാശരി കൂടിയ °F (°C) 56.8 (13.8) 60.8 (16) 68.8 (20.4) 76.8 (24.9) 84.2 (29) 91.6 (33.1) 96.0 (35.6) 96.4 (35.8) 88.8 (31.6) 78.5 (25.8) 67.2 (19.6) 57.4 (14.1) 76.94 (24.98) ശരാശരി താഴ്ന്ന °F (°C) 37.3 (2.9) 41.2 (5.1) 48.5 (9.2) 56.2 (13.4) 65.4 (18.6) 72.8 (22.7) 76.7 (24.8) 76.8 (24.9) 69.0 (20.6) 58.2 (14.6) 47.6 (8.7) 38.5 (3.6) 57.35 (14.09) താഴ്ന്ന റെക്കോർഡ് °F (°C) −2 (−19) −8 (−22) 10 (−12) 29 (−2) 34 (1) 48 (9) 56 (13) 55 (13) 40 (4) 24 (−4) 19 (−7) −1 (−18) −8 (−22) മഴ/മഞ്ഞ് inches (mm) 2.09 (53.1) 2.61 (66.3) 3.52 (89.4) 3.06 (77.7) 4.89 (124.2) 4.10 (104.1) 2.22 (56.4) 1.87 (47.5) 2.75 (69.9) 4.75 (120.7) 2.90 (73.7) 2.79 (70.9) 37.55 (953.9) മഞ്ഞുവീഴ്ച inches (cm) .4 (1) .9 (2.3) .1 (0.3) 0 (0) 0 (0) 0 (0) 0 (0) 0 (0) 0 (0) 0 (0) .1 (0.3) .3 (0.8) 1.8 (4.7) ശരാ.
മഴ/മഞ്ഞു ദിവസങ്ങൾ (≥ 0.01 in) 6.7 6.5 7.8 6.6 9.5 7.9 4.8 4.5 5.4 7.6 6.7 6.8 80.8 ശരാ.
മഞ്ഞു ദിവസങ്ങൾ (≥ 0.1 in) .5 .4 .2 0 0 0 0 0 0 0 .1 .3 1.5 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 182.9 180.8 226.3 237.0 257.3 297.0 331.7 303.8 246.0 229.4 183.0 173.6 2,848.8 ഉറവിടം: NOAA The Weather Channel (extremes) HKO (sun hr, 1961–1990) അവലംബം സഹോദര നഗരങ്ങൾ
ഡാളസിനു ആറ് സഹോദര നഗരങ്ങളും അഞ്ചു സൗഹൃദ നഗരങ്ങളുമുണ്ട്.
സഹോദര നഗരങ്ങൾ ബ്മോ , ചെക്ക് റിപ്പബ്ലിക്ക് ദിയോൺ , ഫ്രാൻസ് മോണ്ടെറേ , മെക്സിക്കോ റിഗ , ലാത്വിയ സരാടോവ് , റഷ്യ തായ്പേ , തായ്‌വാൻ
സൗഹൃദ നഗരങ്ങൾ സെന്തായ് , ജപ്പാൻ റ്റിയാഞ്‌ജിൻ , ചൈന ചിങ്‌ദാവോ , ചൈന ഡാലിയാൻ , ചൈന നാൻജിങ് , ചൈന അവലംബം പുറത്തേയ്ക്കുള്ള കണ്ണികൾ ഡാളസ് നഗരത്തിന്റെ ഔദ്യോഗിക വെബ്സൈറ്റ് ഡാളസ് കൺവെൻഷൻ സന്ദർശക ബ്യൂറോ ഡാളസ് from the Handbook of Texas Online വിക്കിവൊയേജിൽ നിന്നുള്ള ഡാളസ് യാത്രാ സഹായി Dallas, Texas എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഡാവിഞ്ചി സന്തോഷ് ഇംഗ്ലീഷ് വിലാസം https://ml.wikipedia.org/wiki/Davinchi_Santhosh
ഒരു മലയാള ബാല ചലച്ചിത്ര താരമാണ് ഡാവിഞ്ചി സന്തോഷ് .
കെ.ബി.മജു  സംവിധാനം ചെയ്ത ഫ്രഞ്ച് വിപ്ലവം (ചലച്ചിത്രം) എന്ന ചിത്രത്തിലൂടെയാണ് അരങ്ങേറിയത്.
ലോനപ്പന്റെ മാമ്മോദിസാ എന്ന ചിത്രത്തിലെ കഥാപാത്രം ശ്രെദ്ധിക്കപ്പെട്ടിരുന്നു.
മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരവും , കേരള  സംസ്ഥാന ടെലിവിഷൻ പുരസ്കാരവും ലഭിച്ചു.
നാലാം ക്ലാസ്സു മുതൽ  തെരുവുനാടകങ്ങളും, ഷോർട്ഫിലിമുകളും അഭിനയിച്ചു.
ജി.എച്ച് .
കരൂപ്പടന്ന സ്കൂൾ വിദ്യാർത്ഥിയാണ് .
ചലച്ചിത്രങ്ങൾ വർഷം തലക്കെട്ട് കഥാപാത്രം കുറിപ്പുകൾ 2018 ഫ്രഞ്ച് വിപ്ലവം (ചലച്ചിത്രം) പാച്ചു സമക്ഷം പല്ലൊട്ടി(ഷോർട്ഫിലിം ) 2019 ലോനപ്പന്റെ മാമോദിസ തൊട്ടപ്പൻ (ചലച്ചിത്രം) ജോയ്മോൻ ഇക്രു(ഷോർട്ഫിലിം) 2020 കാലമാടൻ(ഷോർട്ഫിലിം) 2021 കാടകലം 2022 ഭീഷ്മ പർവ്വം പട (ചലച്ചിത്രം) ആസാദ് വരയൻ കേപ്പ വില്ലേജ് ക്രിക്കറ്റ്‌ ബോയ് (ഷോർട് ഫിലിം) കണ്ണൻ മികച്ച ബാലതാരത്തിനുള്ള കേരളസംസ്ഥാന ടെലിവിഷൻ പുരസ്കാരം 2023 ജലധാര പമ്പ് സെറ്റ് സിൻസ് 1962 വെളിച്ചം(ഷോർട്ഫിലിം) 2024 പല്ലൊട്ടി 90'സ് കിഡ്സ്‌ കണ്ണൻ മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഡാവിഞ്ചി സന്തോഷ്
ഡാവിഞ്ചി സുരേഷ്
കേരളത്തിലെ ശില്പികളിൽ ഒരാളാണ് ഡാവിഞ്ചി സുരേഷ് .
1974 ജൂൺ 26 ന് തൃശൂർ ജില്ലയിലെ കൊടുങ്ങല്ലൂരിൽ ജനിച്ചു.
കേരള കാർട്ടൂൺ അക്കാദമി നിർവ്വാഹസമിതി അംഗം.
കൊടുങ്ങല്ലൂർ പുതിയെലത്ത് സ്വദേശി.
പി.കെ. സുരേഷ് എന്നതാണ് ശരിയായ പേര്. 'ഡാവിഞ്ചി' എന്നത് പേരിനൊപ്പം പിന്നീട് സ്വീകരിച്ചതാണ്.
സഹോദരൻ ഉണ്ണികൃഷ്ണന്റെ ചിത്രകലാ സ്ഥാപനത്തിന്റെ പേരായിരുന്നു ഡാവിഞ്ചി എന്നത്.
ഡാവിഞ്ചി സുരേഷ് വളരെ ചെറിയ പ്രായം മുതൽ തന്നെ ശില്പകല അഭ്യസിക്കാൻ ആരംഭിച്ചു.
തന്റെ കുട്ടിക്കാലത്ത് ചിത്രരചനയിലായിരുന്നു അദ്ദേഹത്തിനു കൂടുതൽ താല്പര്യം.
പിന്നീട് ചിത്രകലയിൽ നിന്ന് ശിൽപകലയിലേക്ക് മാറുകയായിരുന്നു.
ജ്യേഷ്ഠനും ചിത്രകാരനുമായ ഉണ്ണികൃക്ഷ്ണനായിരുന്നു അദ്ദേഹത്തിന്റെ ആദ്യ ഗുരു.
ആദ്യം കളിമണ്ണിലാണ് തൻറെ സൃഷ്ടികൾ ഉണ്ടാക്കുവാൻ അദ്ദേഹം ആരംഭിച്ചത്.
2012-ൽ ഇന്ത്യയുടെ ഉള്ളുലച്ച ‘നിർഭയ’ സംഭവത്തോടെയാണ് കലയിലൂടെ തന്റെ പ്രതികരണങ്ങൾ സമൂഹത്തെ അറിയിക്കുന്ന രീതി സുരേഷ് തുടങ്ങിയത്.
അഴീക്കോട് മുനക്കൽ ബീച്ചിൽ 50 അടി നീളത്തിൽ മണൽശില്പം ഒരുക്കിയായിരുന്നു ഡാവിഞ്ചി സുരേഷ്, ആ പെൺകുട്ടി അനുഭവിച്ച ദുരിതത്തിന്റെ ആഴം ആവിഷ്കരിച്ചത്.
മുല്ലപ്പെരിയാർ നിറഞ്ഞുകവിഞ്ഞപ്പോഴും സുരേഷ്, മുനക്കൽ ബീച്ചിൽ മണൽ ശില്പം നിർമിച്ചു.
അട്ടപ്പാടിയിൽ ആൾക്കൂട്ടം മർദ്ദിച്ചു കൊലപ്പെടുത്തിയ ആദിവാസി യുവാവായ മധുവിന്റെ ശിൽപ്പം നിർമ്മിച്ചാണ് ഡാവിഞ്ചി സുരേഷ് പ്രശസ്തിയിലേക്ക് ഉയർന്നത്.
ഒരു കലാകാരൻ തന്റെ സമൂഹത്തിൽനിന്നും ചരിത്രത്തിൽ നിന്നും കേട്ടുകേൾവികളിൽ നിന്നും ആവോളം പ്രചോദനം ഉൾക്കൊള്ളുന്നു എന്നതിനുള്ള തെളിവുകൂടിയായി ഈ ശില്പം.
ഇരുപതോളം ഗാനങ്ങൾ എഴുതി സംഗീതം നൽകി.
അഞ്ചു ഷോർട്ട് ഫിലിമുകളിൽ അഭിനയിക്കുകയും ആൽബങ്ങൾ സംവിധാനം ചെയ്യുകയും ചെയ്തു.
നാല് സിനിമകളിൽ കലാസംവിധാനം നിർവഹിച്ചു.
ഏഷ്യാനെറ്റിലെ സിനിമാല കോമഡി ഷോകളിൽ കലാ സംവിധായകനും അഭിനയിതാവുമായി ഗൾഫ് താര ഷോകളിലും പ്രഫഷണൽ നാടകങ്ങളിലെയും സാങ്കേതിക ശില്പകലകളിൽ പ്രവർത്തിച്ചിട്ടുണ്ട്.